અવારનવાર અમદાવાદ સાયબર ક્રાઇમ બ્રાન્ચ તેમજ પોલીસ દ્વારા લોકોને અજાણ્યા ઇ-મેઇલ આઇડી ઉપરથી આવતાં મેઇલ તેમજ કોઇપણ પ્રકારના બેન્કમાંથી આવતાં ફોન પર પોતાની બેન્ક એકાઉન્ટની તેમજ ખાનગી માહિતી ન આપવામાં જણાવવામાં આવે છે. છતાં લોકો પોતાની બેન્ક એકાઉન્ટની માહિતી આપી દેતાં બેન્ક ખાતામાંથી લાખોની રકમ ઉપડી જાય છે અને લોકો છેતરપિંડીનો ભોગ બને છે. બેન્ક એકાઉન્ટ સહિતની વિગતો ક્યારેય કોઇ પણ બેન્ક દ્વારા ફોન કરી માગવામાં આવતી નથી છતાં લોકો ફોન ઉપર માહિતી આપી દે છે અને છેતરપિંડીનો ભોગ બને છે બેન્ક દ્વારા જણાવવામાં આવે છે કે બેન્ક સાથે ક્રોસ ચેક કરી કોઇ પણ માહિતી પૂરી પાડવી પરંતુ લોકો તેને ધ્યાને ન લેતા આવા કિસ્સા આવે છે. આવકવેરા ખાતા દ્વારા મેઈલ કરી અને માહિતી માગવામાં આવી હોય અને બેન્ક ખાતામાંથી પૈસા ઉપડી ગયાના કિસ્સા બની ગયા છે જેથી લોકોએ સાવચેત રહેવું જરૂરી છે.